Source: https://pitee.wordpress.com/2013/10/14/tovabbra-is-semmis-a-kijavitott-hitelszerzodes/
Timestamp: 2017-12-16 22:37:08
Document Index: 5802050

Matched Legal Cases: ['Kúria ', 'Kúria ', 'Kúria ', 'Kúria ', 'Kúria ', 'Kúria ', 'Kúria ']

Továbbra is semmis a kijavított hitelszerződés | PITEE
Továbbra is semmis a kijavított hitelszerződés
Folytatódott a Pesti Központi Kerületi Bíróságon (PKKB) az OTP Bank Nyrt. ellen az a per, amelyikben a Kúria 2013. július 4. napján hozott közbenső ítéletet. A Kúria elvárásai szerint a feleknek az árfolyamréssel kapcsolatban kellett volna elszámolniuk egymással. A Kúria által előírt részleges elszámolás helyett azonban a PKKB megállapította, hogy a hitelszerződés annak ellenére semmis, hogy azt a Kúria visszamenőleg érvényessé nyilvánította.
A bíróságok feladata a jogviták eldöntése.
A PKKB ítélete jól mutatja, hogy a Kúria júliusban egy korrupt döntést hozott. A Kúria teljesen feleslegesen állította helyre visszamenőleg a szerződés érvényességét. Az OTP Bank Nyrt. deviza-hitel szerződései ugyanis több okból is semmisek. A Kúria szereptévesztésben van, ha azt hiszi, hogy neki az a feladata, hogy kijavítsa az OTP Bank Nyrt. szerződéseit.
Magyarországon az igazságszolgáltatást olyan emberek vezetik, akik a hatalmi elit gazdasági érdekeit védik.
A PKKB pénteki ítélete egy lépés a törvényes rend helyreállítása felé. Az elmúlt időszakban egyre több bírósági ítélet ismeri el, hogy a bankok deviza-hitelszerződései semmisek. Ezek a döntések hozzájárulnak ahhoz, hogy a végrehajtási eljárásokat le lehessen állítani.
Jó lenne hinni abban, hogy a bíróságok ezeket a döntéseket a nyilvánvaló semmisségi okok alapján hozzák. Azonban ismerve a Magyarországi közállapotokat valószínűbbnek tartjuk, hogy a bírósági ítéletek hátterében az a politikai döntés áll, miszerint “ki kell vezetni a devizahiteleket” (Varga: Ki kell vezetni a devizahiteleket, 2013. július 24.).
A PKKB döntése továbbra is nyitva hagyja azt a kérdést, hogy mi a semmisség következménye. Hogyan kell egy semmis deviza-hitelszerződés esetén visszaállítani az eredeti állapotot. A magyar igazságszolgáltatás láthatóan továbbra sem tud mit kezdeni ezzel a kérdéssel. A bíróságok a helyett, hogy maguk keresnék a megoldást, inkább arra várnak, hogy a parlament oldja meg a helyzetet.
A bíróságok alkotmányos feladata a jogviták eldöntése. Elfogadhatatlannak tartjuk, hogy a magyar igazságszolgáltatás ne tudja eldönteni, hogyan kell alkalmazni a Polgári Törvénykönyv rendelkezéseit deviza-hitelszerződések érvénytelensége esetén. A magyar igazságszolgáltatás szegénységi bizonyítványa lesz, ha a parlamentnek törvényt kell alkotni a devizahitelek “forintosításáról”.
Álláspontunk szerint a deviza-hitelszerződések érvénytelensége esetén, a szerződésekben devizában meghatározott kötelezettségek automatikusan forint kötelezettségekké alakulnak át. Ez egy egyszerű logikai összefüggés.
Ha a parlament hoz törvényt a deviza-hitelek forintosításáról, akkor annak a haszonélvezői a bankok lesznek.
This entry was posted on 2013. október 14. hétfő at 7:55 de. and is filed under Bank, Sajtóközlemények.	You can follow any responses to this entry through the RSS 2.0 feed. Responses are currently closed, but you can trackback from your own site.
2 Responses to Továbbra is semmis a kijavított hitelszerződés
Folytatódik az egyéni per az OTP ellen – Másodfokon is semmis-e a szerződés? (2014.04.16) | PITEE szerint:
2014. április 8. - 5:56 de.
[…] Továbbra is semmis a kijavított hitelszerződés (2013.10.14.) […]